SGF อวดกำไรไตรมาส 3 โตทะลักกว่า 3 เท่าตัว แตะ 38 ลบ. รับรายได้พุ่ง-ค่าใช้จ่ายลด
SGF อวดกำไรไตรมาส 3 โตทะลักกว่า 3 เท่าตัว แตะ 38 ลบ. จากช่วงเดียวกันเมื่อปีก่อนมีกำไร 8.39 ลบ. รับรายได้พุ่ง-ค่าใช้จ่ายลด ขณะที่งวด 9 เดือน กำไรลดลง 82% มาที่ 15.54 ลบ. จากช่วงเดียวกันเมื่อปีก่อนมีกำไร 86 ลบ.
12 พ.ย. 2563

บริษัท เอสจีเอฟ แคปปิตอล จำกัด (มหาชน) หรือ SGF รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้รวม 97.6 ล้านบาท เพิ่มขึ้น 10.2 ล้านบาท จากไตรมาส 3 ปี 2562 ที่มีรายได้รวม 87.4 ล้านบาท คิดเป็น เพิ่มขึ้น 11.7% จากช่วงเดียวกันเมื่อปีก่อน แต่ลดลง 0.5 ล้านบาทเมื่อเทียบกับไตรมาส 2 ปี 2563 ที่มีรายได้ 98.1 ล้านบาท คิดเป็นลดลง 0.5% จากไตรมาสก่อน อีกทั้งมีรายได้ดอกเบี้ยจากลูกหนี้สินเชื่อเช่าซื้อ 81.8 ล้านบาท เพิ่มขึ้น 1.9 ล้านบาท จากไตรมาส 3/62 คิดเป็นเพิ่มขึ้น 2.4% แต่คิดเป็นลดลง 1.4 ล้านบาทเมื่อเปรียบเทียบกับไตรมาส 2/63 เนื่องจากในไตรมาส 2 บริษัทมีการปล่อยสินเชื่อใหม่ลดลง ประกอบกับมีการตัดหนี้สูญสินเชื่อเช่าซื้อรายย่อยบางส่วน ทำให้รายได้ดอกเบี้ยสินเชื่อเช่าซื้อที่บันทึกรายการในไตรมาส 3 ลดลง
ขณะที่ค่าใช้จ่ายในการขายและบริหาร จำนวน 42.0 ล้านบาท ลดลงจากไตรมาส 3/62 จำนวน 2.9 ล้านบาทคิดเป็นลดลง 6.7%YoY และลดลงจากไตรมาส 2/63 จำนวน 2.0 ล้านบาท คิดเป็นลดลง 4.6% จากไตรมาสก่อน